Marte Stokstads sønn kastet ut flaskepost ved Tønsberg - fikk svar fra bareier i Kambodsja
«Hei. Jeg er en gutt på sju år. Hvis du finner dene flasken, håper jeg du kan sende meg et svar...». – Sønnen min fikk hjelp av sin kusine til å skrive kortet. De kastet ut flaskeposten fra Geitskjæret på Nøtterøy, hvor vi ferierer hver sommer, forteller NRK-programlederen, som selv postet historien på sin FB-side og Instagram-konto tidligere i dag.For to-tre uker siden havnet et mystisk brev i postkassen til Marte Stokstad i Asker. Fra en person med navnet Cho Chum. Han forteller at han er 37 år og at han fant flaskeposten da han fisket i havet utenfor Koh Rong. Siden han ikke kunne norsk, hang han postkortet med bildet av Prekestolen på forsiden opp i baren sin på Serendipity Beach – på den andre siden av jordkloden. Les også: Fant fem år gammel flaskepost fra Newfoundland Der hang det helt til to svensker ble oppmerksomme på kortet og dets historie. De oversatte teksten for bareieren, som satt seg ned og skrev et svarbrev til Stokstads sønn. Det står ikke noe om når han fant brevet eller hvor lenge det har hengt der. – Det er så mange tilfeldigheter i denne historien, at det blir magisk, sier Stokstad til VG.Det store spørsmålet er hvordan Cola-flasken kom seg fra Tønsberg til Kambodsja. Ble den fraktet med havstrømmene? Eller havnet den på et tidspunkt i ballasttanken på et skip? Stokstad mener historien er interessant også i et miljøperspektiv. Hun har allerede løse planer om å lage en TV- eller radioreportasje, der hun prøver å oppsøke flaksepostfinneren på Serendipity Beach. Les også: Miljøforskere frykter Barentshavet kan bli jordas nye søppeldynge – Jeg har sendt navnet på flaskepostfinneren til flere barer på den stranden. Målet er å komme meg ned dit med min sønn. Tenk deg: «The bottlefamily from Norway»! Det er jo så absurd og gøy å reise halve jorden rundt, på overraskelsesbesøk, bare for å takke for et flaskepostsvar. Dette er noe vi bare må gjøre, ler Stokstad. Også sønnen hennes er begeistret. Et svar fra Moss ville i utgangspunktet vært et lite under, det også.
Sommeren 2013 kastet sønnen til Marte Stokstad flaskeposten i havet ved Tønsberg. Nylig fikk han svar – fra den andre siden av kloden! i havet ved Tønsberg. Nylig fikk han svar – fra den andre siden av kloden!